Mija Ferova

Mija Ferova (; dzimusi ) ir aktrise, aktīviste un bijusī modele no Amerikas Savienotajām Valstīm.

Dzimusi kinorežisora Džona Ferova un aktrises Morīnas O'Salivanas ģimenē. Ar mazām lomām debitēja kino 1959. gadā. 1965. gadā saņēma Zelta globusa balvu "Gada jaunā zvaigzne" par tēlojumu filmā Guns at Batasi (1964). Plašu ievērību guva ar lomu Romana Polaņska filmā "Rozmarijas bērns" (1968). Kopā ar Robertu Redfordu tēlojusi Frānsisa Skota Ficdžeralda romāna ekranizācijā "Lielais Getsbijs" (1974). Tēlojusi vienu no galvenajām lomām filmā Death on the Nile (1978). Filmējusies arī televīzijas seriālos un strādājusi teātrī. 1980. gados tēlojusi lomas vairākās Vudija Allena filmās. Pazīstamākās no tām ir filmas A Midsummer Night's Sex Comedy (1982), "Kairas purpura roze" (1985), "Hanna un viņas māsas" (Hannah and Her Sisters (1986), "Noziegumi un likumpārkāpumi" (1989).

Trīs reizes nominēta BAFTA kino balvai kā labākā aktrise, tomēr balvu nav saņēmusi — 1970. gadā par lomām filmās Secret Ceremony (1968), "Rozmarijas bērns" (1968), John and Mary (1969), 1986. gadā par "Kairas purpura roze" (1985) un 1987. gadā par "Hanna un viņas māsas" (1986).

 Ārējās saites 

Kategorija:1945. gadā dzimušie
Kategorija:Kalifornijā dzimušie
Kategorija:ASV teātra aktrises
Kategorija:ASV televīzijas aktrises
Kategorija:ASV fotomodeles
Kategorija:Zelta globusa balvas ieguvēji